സംസ്ഥാനത്ത് കോവിഡ് പ്രതിരോധം നേടിയവരെ കണ്ടെത്താന് പഠനം എല്ലാ ജില്ലകളില് നിന്നും സാംപിള് ശേഖരിക്കും തിരുവനന്തപുരം: കോവിഡ് പ്രതിരോധശേഷി നേടിയവരെ കണ്ടെത്തുന്നതിനായി സംസ്ഥാന സര്ക്കാര് പഠനം നടത്തും. രോഗം വന്നുമാറിയതുകൊണ്ടോ വാക്സിന് സ്വീകരിച്ചതു മൂലമോ പ്രതിരോധശേഷി കൈവരിച്ചവര് എത്രയെന്ന് കണ്ടെത്തുകയാണ് പഠനത്തിന്റെ ലക്ഷ്യം.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ രക്തപരിശോധനയിലൂടെ രോഗാണുവിനെതിരായ ആന്റിബോഡിയുടെ സാന്നിധ്യം കണ്ടെത്തും. പഠനത്തിനായി ജില്ലകളില് നിന്നും സാംപിള് ശേഖരിക്കും. പതിനെട്ടിനു മുകളിലുള്ള എത്രപേരില് സാര്സ് കോവ്2 ഐ.ജി.ജി. ആന്റിബോഡിയുടെ സാന്നിധ്യം ഉണ്ടെന്നുള്ള പരിശോധനയാണ് നടത്തുക. ചികിത്സ തേടിക്കൊണ്ടിരിക്കുന്ന ഗര്ഭിണികള്, അഞ്ചിനും 17നുമിടയിലുള്ള കുട്ടികള് എന്നിവരെയും പഠനവിധേയമാക്കും. സാംപിള് ശേഖരണം, പഠനരീതി, പരിശോധന തുടങ്ങിയവ സംബന്ധിച്ച് ആരോഗ്യവകുപ്പ് മാനദണ്ഡം തയ്യാറാക്കിയിട്ടുണ്ട്. നേരത്തേ ഇന്ത്യന് മെഡിക്കല് ഗവേഷണ കൗണ്സില് ഐ.സി.എം.ആര്. സിറോ പ്രിവലന്സ് പഠനം നടത്തിയിരുന്നു. പാലക്കാട്, എറണാകുളം, തൃശ്ശൂര് ജില്ലകളിലായി ഐ.സി.എം.ആര്. ജൂണ്, ജൂലായ് മാസങ്ങളിലായി നടത്തിയ പഠനത്തില് കേരളത്തില് സമൂഹപ്രതിരോധശേഷി നേടിയവര് 44.4 ശതമാനമാണെന്നായിരുന്നു കണ്ടെത്തല്. ദേശീയതലത്തില് ഇത് 67.6 ശതമാനമായിരുന്നു. സംസ്ഥാനം അതുവരെ നടത്തിയ പ്രതിരോധ പ്രവര്ത്തനങ്ങളുടെ വിജയം മൂലമാണ് രോഗബാധിതരുടെ എണ്ണം ദേശീയ ശരാശരിയെക്കാള് കുറഞ്ഞതെന്നായിരുന്നു നിഗമനം. അമ്ബതുശതമാനത്തോളം പേര് രോഗം വരാതെ രോഗവ്യാപന സാധ്യതയുള്ളവരായി അവശേഷിക്കുന്നതും ഡെല്റ്റ വൈറസ്സുമാണ് രണ്ടാം തരംഗം നീണ്ടുപോകാന് കാരണമെന്ന് സര്ക്കാര് പറയുന്നതും ഈ പഠനത്തിന്റെ അടിസ്ഥാനത്തിലാണ്.